Michael Keane

Michael Vincent Keane (sündinud 11. jaanuaril 1993 Stockportis) on Inglismaa jalgpallur, kes mängib keskkaitsjana Premier League'i klubis Everton.

Ta alustas klubikarjääri Manchester Unitedis, mille noorteakadeemiaga liitus ta 2004. aastal. Klubi põhimeeskonnas debüteeris ta hooajal 2011–12. Manchester Unitedi sai ta mänguaega harva ja pääses Manchester Unitedi särgis Premier League'is väljakule vaid korra. Hooajal 2012–13 oli ta laenul esiliiga klubis Leicester City ning hooajal esiliiga klubides Derby County ja Blackburn Rovers.

2014. aasta septembris suundus ta laenule kõrgliiga klubisse Burnley, kuid sõlmis 2015. aasta jaanuaris klubiga püsiva lepingu. Kuigi Burnley langes 2014–15 kõrgliigast välja, võideti järgmisel hooajal esiliiga ja tõusti tagasi Premier League'i. Esiliiga hooajal 2015–16 valiti Keane liiga sümboolsesse koosseisu.

2017. aasta juulis sõlmis ta viieaastase lepingu Evertoniga.

Debüüdi Inglismaa jalgpallikoondises tegi Keane 22. märtsil 2017 sõprusmängus Saksamaa vastu. Koondisekarjääri esimese värava lõi ta 25. märtsi 2019 EM-i valikmängus Montenegro vastu.

 Saavutused 
Burnley
Football League Championship: 2015–16

 Välislingid 

 Profiil Everton FC kodulehel

Kategooria:Inglismaa jalgpallurid
Kategooria:Manchester United FC mängijad
Kategooria:Leicester City FC mängijad
Kategooria:Derby County FC jalgpallurid
Kategooria:Blackburn Rovers FC mängijad
Kategooria:Burnley FC jalgpallurid
Kategooria:Everton FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1993